11 e doit mie solement qui de Deu est oïr Deu parler, mais 
penner se doit par tote sentence des commans Damredeu acom- 
plir. Il nos commande Jhesu Criz que nos deseruons le régné 
del chiel. Il nos commande que nos despitons les charnes 
désirs et la uaine glore de cest siecle (a despitier). Il nos com¬ 
mande que nos ne conuoitons mie altrui chose et de la nostre 
propre chose donons por l’amor de lui. Qui ces paroles ot 
uolentirs et desierement les acomplist cil est de Deu tôt uraie- 
ment et Deus at en lui part. Il sunt mainte gent qui i ia ne 
uorroient oïr de Deu parler et tart lor est que la messe soit 
chantee et k’il fuist repairies u a son labor u a la uanite del 
siecle, et plus uolentirs oroit tos tens parler des batailhes 
Rolant et d’Oliuier qu’il ne feroit de Nostre Seignor Jhesu Crist, 
comment il soi uint combatre en tierre encontre nostre mortel 
ennemis le dy[ab]le, comment il nos saluat des tenebres 
d’enfer. Et se sunt li plusor qui uolentirs oient les paroles 
Damredeu mais il unt nul desier de l’acomplir. Et si sunt li 
plusor qui uolentiers oient la parole [152 r.] Damredeu et 
grant desier ont de l’acomplir, mais il reuont puis al pechiet. 
Cil qui en ceste maniéré oient la parole Damredeu ce n’est mie 
oïrs. En ceste maniéré les oient li juier de cui Nostre S[ire] dist 
en l’ewangil c’on list hui : Por ce, dist il, ne uoles oïr de Deu 
parler que uos n’estes mie de Deu. Dont li respondirent li 
juier et se li disent : De! ne disons nos bien que tu es sama- 
ritans et si as le dy[ab]le el cors. Deus, aidies ! Et que respondit 
Damredeus a ceus qui laidement l’auoient apelet? Dont dist il 
a ceus : le n’ai mie le dyfable] el cors, mais uos l’i aues? Non 
il. Ains respondit par grant sapience et si dist : le n’ai mie le 
dy[ab]le el cors, mais ie honore mon pere et uos m’aueis 
desonoreit. 11 ne desnoiat mie qu’il ne fuist samaritans, car 
samarfitans] ce est garde et salueres del mont; por ce ne uolt 
mie desdire, mais de ce soi défendit il qu’il n’astoit mie, kar 
il li auoient dit qu’il auoit le dy[ab]le el cors. Il astoit cele 
garde de cui Dauid dist li prophète : Nisi dominus c[nstoderit ] 
. 4 Après qui les mots mainte gent sont répétés et biffés. 
